text: Heinrich Ignaz Franz Biber
  
  publiceret: 2020-05-07 19:57:35+02:00
  Heinrich Ignaz Franz Biber, 1644-1704, tysk-bøhmisk komponist og violinist, der bl.a. virkede som kapelmester i Salzburg fra 1684. Heinrich Ignaz Franz Bibers højt udviklede violinteknik kommer navnlig til udtryk i Rosenkranssonaterne fra ca. 1674. De 12 Sonatae tam aris, quam aulis servientes ("til brug såvel for alteret som for bordet", dvs. til kirkelig og verdslig brug) fra 1676 er forløbere for concerto grossoen.
  Biber skrev også en del kirkemusik (vespere, litanier, messer).